
A londoni olimpia hatása és következményei Magyarországon (1948-1952)

Kulcsszavak: London; olimpia; Magyarország; sporttörténet; sportpolitika
Dolgozatom témája az 1948-as londoni olimpia, különösen annak magyarországi vonatkozásai. Azon belül is célom az, hogy minél részletesebb képet fessek a londoni olimpia hatásairól Magyarországon, helyezve a hangsúlyt a sportpolitika, illetve a magyar sportélet változásaira 1948-tól egészen 1952-ig, tulajdonképpen a helsinki olimpiára való előkészületekkel bezárólag. Emellett azt is szeretném bemutatni, hogy kik voltak azok, akik a magyar olimpiai csapatból képviselni tudták Eger sportját, milyen eredményekkel, és hogy 1952-ig milyen életutat jártak be ezek az egri születésű magyar olimpikonok. Témaválasztásomat az ösztönözte, hogy az 1952-es helsinki és az 1956-os melbourne-i olimpiákhoz képest az általam tárgyalt 1948. évi nyári olimpiai játékokról kevesebb szó esik, miközben ez volt az első olyan sportesemény lényegében, melynek sikereit a kommunista propagandagépezet maximálisan felhasználta arra, hogy hirdesse a szocializmus felsőbbrendűségét a kapitalista berendezkedéssel szemben.
Fontos kiemelnem azt, hogy dolgozatomban olyan kérdésekre kerestem a választ, mint például hogy 1948 és 1952 között a kommunisták sportpolitikája milyen további változásokon ment keresztül, avagy milyen irányt vett tovább, vagy arra, hogy a kommunista sportvezetés tényleg valóban meg tudta e valósítani a tömegsportmozgalmat, meg tudta e szüntetni a sportolás kiváltságos, úri jellegét, illetve arra is, hogy a londoni olimpiai eredmények tényleg a szocializmus sikerének tulajdonítható-e be, vagy esetleg inkább még a korábbi időkből gyökereztek.



